CELEX: 32018D0716
Language: ro
Date: 2018-05-14 00:00:00
Title: Decizia (PESC) 2018/716 a Consiliului din 14 mai 2018 de modificare și de prelungire a Deciziei 2013/34/PESC privind o misiune militară a Uniunii Europene pentru a contribui la instruirea forțelor armate maliene (EUTM Mali)

16.5.2018   
               
               
                  RO
               
               
                  Jurnalul Oficial al Uniunii Europene
               
               
                  L 120/8
               
            DECIZIA (PESC) 2018/716 A CONSILIULUI
      din 14 mai 2018
      de modificare și de prelungire a Deciziei 2013/34/PESC privind o misiune militară a Uniunii Europene pentru a contribui la instruirea forțelor armate maliene (EUTM Mali)
      CONSILIUL UNIUNII EUROPENE,
      având în vedere Tratatul privind Uniunea Europeană, în special articolul 28, articolul 42 alineatul (4) și articolul 43 alineatul (2),
      având în vedere propunerea Înaltului Reprezentant al Uniunii pentru afaceri externe și politica de securitate,
      întrucât:
      
                  (1)
               
               
                  La 17 ianuarie 2013, Consiliul a adoptat Decizia 2013/34/PESC (1) privind o misiune militară a UE pentru a contribui la instruirea forțelor armate maliene (EUTM Mali).
               
            
                  (2)
               
               
                  La 18 februarie 2013, Consiliul a adoptat Decizia 2013/87/PESC (2) privind lansarea EUTM Mali.
               
            
                  (3)
               
               
                  La 23 martie 2016, Consiliul a adoptat Decizia (PESC) 2016/446 (3) de modificare și de prelungire a mandatului EUTM Mali și de stabilire a unei valori de referință pentru aceasta până la 18 mai 2018.
               
            
                  (4)
               
               
                  În urma revizuirii strategice a misiunii, Comitetul politic și de securitate a recomandat modificarea și prelungirea mandatului EUTM Mali până la 18 mai 2020.
               
            
                  (5)
               
               
                  Este necesar, de asemenea, să se stabilească valoarea de referință financiară destinată acoperirii cheltuielilor aferente EUTM Mali pentru perioada 19 mai 2018-18 mai 2020.
               
            
                  (6)
               
               
                  Decizia 2013/34/PESC ar trebui să fie modificată în consecință,
               
            ADOPTĂ PREZENTA DECIZIE:
      Articolul 1
      Decizia 2013/34/PESC se modifică după cum urmează:
      
                  1.
               
               
                  Articolul 1 se modifică după cum urmează:
                  
                              (a)
                           
                           
                              la alineatul (1), se introduce următoarea teză:
                              „În plus, EUTM Mali sprijină operaționalizarea Forței comune a G5 Sahel la sediul acesteia.”;
                           
                        
                              (b)
                           
                           
                              alineatul (2) se înlocuiește cu următorul text:
                              „(2)   Obiectivul EUTM Mali este de a răspunde nevoilor operaționale ale FAM și ale Forței comune a G5 Sahel prin furnizarea:
                              
                                          (a)
                                       
                                       
                                          de sprijin în domeniul instruirii și al consilierii, în beneficiul FAM, inclusiv prin activități descentralizate în regiuni, precum și sprijin pentru educație în domeniul dreptului internațional umanitar, al protecției civililor și al drepturilor omului;
                                       
                                    
                                          (b)
                                       
                                       
                                          unei contribuții, la cererea Maliului și în coordonare cu MINUSMA, la procesul de dezarmare, demobilizare și reintegrare reglementat prin Acordul de pace, prin furnizarea de sesiuni de instruire pentru a facilita reconstituirea unor forțe armate maliene reprezentative;
                                       
                                    
                                          (c)
                                       
                                       
                                          de sprijin pentru procesul G5 Sahel, prin sprijin specific în domeniul consilierii și al instruirii pentru operaționalizarea Forței comune a G5 Sahel.”
                                       
                                    
                        
            
                  2.
               
               
                  La articolul 10, alineatul (2) se înlocuiește cu următorul text:
                  „(2)   Valoarea de referință financiară pentru costurile comune ale EUTM Mali pentru perioada 19 mai 2018-18 mai 2020 este de 59 743 047,00 EUR. Procentajul din valoarea de referință menționat la articolul 25 alineatul (1) din Decizia (PESC) 2015/528 a Consiliului (*1) se stabilește la 0 %, iar procentajul pentru angajarea menționată la articolul 34 alineatul (3) din decizia menționată se stabilește la 30 %.
                  
                     (*1)  Decizia (PESC) 2015/528 a Consiliului din 27 martie 2015 de instituire a unui mecanism de gestionare a finanțării costurilor comune ale operațiilor Uniunii Europene care au implicații militare sau în domeniul apărării (Athena) și de abrogare a Deciziei 2011/871/PESC (JO L 84, 28.3.2015, p. 39).”"
						
               
            
                  3.
               
               
                  La articolul 12, alineatul (2) se înlocuiește cu următorul text:
                  „(2)   Mandatul EUTM Mali încetează la 18 mai 2020.”
               
            Articolul 2
      Prezenta decizie intră în vigoare la data adoptării.
      
         Adoptată la Bruxelles, 14 mai 2018.
         
            
               Pentru Consiliu
            
            
               Președintele
            
            E. ZAHARIEVA
         
      
      
         (1)  Decizia 2013/34/PESC a Consiliului din 17 ianuarie 2013 privind o misiune militară a Uniunii Europene pentru a contribui la instruirea forțelor armate maliene (EUTM Mali) (JO L 14, 18.1.2013, p. 19).
      
         (2)  Decizia 2013/87/PESC a Consiliului din 18 februarie 2013 privind lansarea unei misiuni militare a Uniunii Europene pentru a contribui la instruirea forțelor armate maliene (EUTM Mali) (JO L 46, 19.2.2013, p. 27).
      
         (3)  Decizia (PESC) 2016/446 a Consiliului din 23 martie 2016 de modificare și de prelungire a Deciziei 2013/34/PESC a Consiliului privind o misiune militară a Uniunii Europene pentru a contribui la instruirea forțelor armate maliene (EUTM Mali) (JO L 78, 24.3.2016, p. 74).